text: [{"text_idx": "#000001", "text": "\u201cManami gid diri sa aton sa Roxas kay wala nagapalya ang bulig .Timing naman amon bugas sa Christmas. Indi na maglingin akon ulo kon diin ko makuha sang tilig-angon,\u201d sunu sa residente sang Bago."}, {"text_idx": "#000002", "text": "Gusto naton nga mabatyagan sang taga-Bago ang padayon nga pagtupa sang aton bulig labi na subong nga malapit na lang ang paskwa."}, {"text_idx": "#000003", "text": "Gani subong nga hapon, malipayon naman ang 573 ka pamilya sang aton ginpadala sa ila mga panimalay ang tig-15 kilos nga bugas.Temprano nga paskwa nga magasiguro nga wala sang may magutuman sa ila pamilya."}]